
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Εναρμόνιση της Ελληνικής Νομοθεσίας με την Κοινοτική και ιδιαί¬ 
τερα με την Οδηγία 85/536 του Συμβουλίου της ΕΟΚ «για 
εξοικονόμηση αργού πετρελαίου με την χρήση συστατικών υπο¬ 
κατάστατων καυσίμων». 1 

Όροι εισαγωγής πρώτων υλών για παραγωγή οινοπνεύματος εξα- 
γωγικής δραστηριότητας για την τρέχουσα περίοδο 1988- 
1989... 2 


Παράταση ισχύος της από 25.9.84 Σ.Σ.Ε. του πάσης «ρύσεως προ¬ 
σωπικού του Οργανισμού Κεντρικής Λαχαναγοράς Αθηνών 
(ΟΚΛΑ) μελών του σωματείου «Σύνδεσμος Υπαλληλικού και 
Εργατοτεχνικού Προσωπικού ΟΚΛΑ». 3 

Παράταση ισχύος της από 8.12.82 Σ.Σ.Ε. του Προσωπικού (Τμή¬ 
ματος Σιδηροδρομικής Εκμεταλλεύσεως) της Διεθνούς Εται¬ 
ρείας Κλιναμάξων και Τουρισμού Α.Ε.. 

Παράταση ισχύος της από 29.5.84 Σ.Σ.Ε. των εργατοϋπαλλήλων 
με σχέση ιδιωτικού δικαίου του Υπουργείου Δημοσίων Έργων 
και των υπ' αυτού εξηρτημένων Ν.Π.Δ.Δ. 

Τροποποίηση απόφασης Α6/1370/87 για την ταινία γνησιότητας 
Φαρμ/κών Ιδ/σμάτων και σκευασμάτων που κυκλοφορούν στην 


Ελλάδα. 6 

Αύξηση συντάξεων του Επικουρικού Ταμείου Εργατοϋπαλλήλων 
Μετάλλου. 7 

Διαπίστωση της ανάγκης πρόσληψης καθαριστριών και οδηγών 
σκηνής στο ΚΘΒΕ. 8 

Πρόσληψη προσωπικού για κάλυψη απρόβλεπτων και επειγουσών 
αναγκών στο ΤΕΕ. 9 

Σύσταση Τομέων Αποκατάστασης Σεισμοπλήκτων (Τ.Α.Σ.) Νομών 
Ηλείας και Ζακύνθου.10 

Αντικατάσταση μελών του Διοικητικού Συμβουλίου του ΟΤΕ. . . 11 


Περί καθορισμού των σωστικών μέσων Ε/Γ και Ε/Γ-Ο/Γ πλοίων · 
βραχέων διεθνών πλόων μεταξύ ελληνικών λιμένων και λιμένων 
Αδριατικής καθώς και μεταξύ ελληνικών λιμένων και λιμένα 


Χάϊφας Ισραήλ μέσω Κύπρου..12 

Τροποποίηση - Συμπλήρωση του Κανονισμού Εκπαίδευσης των 
Ανώτερων Δημόσιων Σχολών Εμπορικού Ναυτικού.13 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2133/87 . (1) 

Εναρμόνιση της Ελληνικής Νομοθεσίας με την Κοινοτική και ιδιαίτερα 

με την Οδηγία 85/536 του Συμβουλίου της ΕΟΚ «για εξοικονό¬ 
μηση αργού πετρελαίου με την χρήση συστατικών υποκατάστατων 

καυσίμων». 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 
(Συνεδρίαση 15.12.87) 

Έχοντας υπόψη: 

1. Το έγγραφο του Γενικού Χημείου του Κράτους, 21478/664/87 
σχετ. 656, 657/87. 

2. Τις διατάξεις του άρθρου 1 παρ. 1 και 3 του Ν. 1338/1983 
«εφαρμογή του κοινοτικού δικαίου» (ΦΕΚ 34/ΤΑ/17.3.1983) όπως 
τροποποιήθηκε με το Ν. 1440/1984 «συμετοχή της Ελλάδας στο Κε¬ 
φάλαιο, στα αποθεματικά και τις προβλέψεις της Ευρωπαϊκής Τράπε¬ 
ζας Επενδύσεων, στο Κεφάλαιο της Ευρωπαϊκής Κοινότητας Άνθρα- 
κος και Χάλυβος και του Οργανισμού Εφοδιασμού ΕΥΡΑΤΟΜ» (ΦΕΚ 
70/ΤΑ/21.5.1984) όπως τροποποιήθηκε με το άρθρο 7 του Ν. 
1775/88 εταιρείες παροχής επιχειρηματικού κεφαλαίου και άλλες δια¬ 
τάξεις (ΦΕΚ 101/Α/24.5.88). 

3. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γενικού Χημείου του Κράτους», όπως τροποποιή¬ 
θηκε και συμπληρώθηκε με τον ΑΝ 754/1937 (αρ. 3 παρ. 2 και 3) 
ΦΕΚ 247/ΤΑ/1937. 

4. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 
Συμβουλίου» (ΦΕΚ 391/ΤΑ/31.10.1929). 

5. Το Νόμο 115/1975 περί «περί τροποποιήσεως διατάξεων τινών 

του Ν. 4328/1929» (ΦΕΚ 172/ΤΑ/20.8.1975). * 

6. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικ/κών 0.208/181, ΦΕΚ 214/ΤΒ/ 
82. 

7. Την Α 9211/ΔΙΟΝΟΣΕ 1737/87 κοινή απόφαση του Πρωθυ¬ 
πουργού και του Υπουργού Εθνικής Οικονομίας «Ανάθεση αρμοδιοτή¬ 
των στους Υφυπουργούς Εθν. Οικονομίας» (ΦΕΚ 702/ΤΒ/87). 

8. Τη 1627/15.9.88 απόφαση του Α.Χ.Σ., αποφασίζουμε: 

Εγκρίνουμε την εναρμόνιση της Ελληνικής Νομοθεσίας με την Κοι¬ 
νοτική και ιδιαίτερα με την οδηγία 85/536 του Συμβουλίου της 
Ε.Ο.Κ.» για την εξοικονόμηση αργού πετρελαίου με την χρήση συστατι¬ 
κών υποκατάστατων καυσίμων», ως ακολούθως: 

ΑΡΘΡΟ 1 
ΣΚΟΠΟΣ' 

Σκοπός της απόφασης αυτής η εναρμόνιση της Ελληνικής Νομοθε¬ 
σίας με την Κοινοτική και ιδιαίτερα με την οδηγία 85/536 του Συμβου¬ 
λίου της ΕΟΚ «για την εξοικονόμηση αργού πετρελαίου με την χρήση 

συστατικών υποκατάστατων καυσίμων» που δημοσιεύθηκε στην ελλη¬ 
νική γλώσσα στην επίσημη εφημερίδα των Ε.Κ, Ε 334/12.12.85 σε¬ 
λίδα 20. 

ΑΡΘΡΟ 2 
ΟΡΙΣΜΟΙ 

Κατά την έννοια της παρούσης απόφασης νοούνται ως: 

1. «Βενζίνη». Κάθε μείγμα συντιθέμενο κυρίως από υγρούς υδρογο¬ 
νάνθρακες. το οποίο είναι κατάλληλο για τη λειτουργία κινητήρων εσω¬ 
τερικής καύσης με επιβαλλόμενη ανάφλεξη. 

2. «Μείγμα καυσίμων (βενζινών)». Είναι τα μείγματα βενζίνης με 
οξυγονούχες οργανικές ενώσεις, τα οποία είναι ασφαλή στην χρήση και 
που έχουν απόδοση ανάλογη με αυτή της βενζίνης, χωρίς να απαιτείται 
οποιαδήποτε μετατροπή των οχημάτων στα οποία χρησιμοποιού¬ 
νται. 

3. «Οξυγονούχες οργανικές ενώσεις». Είναι μονοαλκοόλες ή αιθέρες 
(ΒΌ-Β) με πέντε ή περισσότερα άτομα άνθρακα, των οποίων όμως το 
τελικό % σημείο απόσταξης δεν είναι μεγαλύτερο από το τελικό σημείο 
απόσταξης των βενζινών που ορίζεται στις σχετικές προδιαγραφές. 

Οι ενώσεις αυτές μπορούν να χρησιμοποιηθούν ως συστατικά υποκα¬ 
τάστατα βενζινών ή και ως σταθεροποιητές για καύσιμα. 

4. «Σταθεροποιητές». Είναι ορισμένες από τις οξυγονούχες οργανικές 
ενώσεις (όπως περιγράφονται ανωτέρω) οι οποίες προστίθενται για να 
εμποδίζεται ο διαχωρισμός των φάσεων στα μείγματα βενζίνης και των 
συστατικών υποκατάστατων καυσίμων. 

ΑΡΘΡΟ 3 

ΜΕΙΓΜΑΤΑ ΚΑΥΣΙΜΩΝ 

1. Επιτρέπεται η προσθήκη οξυγονούχων οργανικών ενώσεων ή 
μείγματα αυτών στις βενζίνες που παράγονται ή εισάγονται στη χώρα 
και η ελεύθερη κυκλοφορία των μειγμάτων αυτών που περιέχουν οργα¬ 
νικές οξυγονούχες ενώσεις στις αναλογίες που αναφέρονται κατωτέρω 
στον πίνακα ανωτάτων ορίων. 

2. Οι οξυγονούχες οργανικές ενώσεις των οποίων επιτρέπεται η προ¬ 
σθήκη στις βενζίνες ως υποκατάστατα καυσίμων ή και ως σταθεροποιη¬ 
τές είναι: 

ΑΛΚΟΟΛΕΣ 

Μεθανόλη. Αιθανόλη, Ισοπροπυλική αλκοόλη (2-προπανόλη), βου¬ 
τυλική αλκοόλη (1-βουτανόλη) δευτεροταγής βουτυλική αλκοόλη (2- 
βουτανόλη) τριτοταγής βουτυλική αλκοόλη (ΤΒΑ, 2 μεθυλο-2- 
προπανόλη). ισοβουτυλική αλκοόλη (2-μεθυλο-1- προπανόλη) και άλ¬ 
λες μονοαλκοόλες που πληρούν τις προϋποθέσεις του άρθρου 2, παρ. 3. 
ΑΙΘΕΡΕΣ 

Μεθυλο-τριτο-βουτυλαιθέρας (ΜΤΒΕ, ΤΡΙΤΟ -Βουτόξυ-μεθάνιο), 
Τριταμυλομεθυλ- αιθέρας (ΤΑΜΕ, 2- μεθοξυ- 2- μεθυλοβουτάνιο) Αι- 
θυλο-τριτοβουτυλαιθέρας (ΕΤΒΕ, 2 -αιθοξυ-2-μεθυλοπροπάνιο) και 
άλλοι αιθέρες (Κ-Ο-Β) που πληρούν τις προϋποθέσεις του άρθρου 2 παρ. 

3. 

3. Τα ποσοστά των ανωτέρω ενώσεων ή μειγμάτων αυτών δεν πρέ¬ 
πει να υπερβαίνουν τα όρια που ορίζονται στον κατωτέρω πίνακα. 

ΠΙΝΑΚΑΣ ΑΝΩΤΑΤΩΝ ΟΡΙΩΝ 


Περιγραφή ένωσης 

% κ.ο. μέγιστο 

Μεθανόλη (1) 

3 

Αιθανόλη (1) 

5 

Ισοπροπυλική αλκοόλη 

5 

ΤΒΑ 

7 

Ισοβο'υτυλική αλκοόλη 

7 

Αιθέρες με 5 ή περισσότερα άτομα άνθρακα 

10 

ανά μόριο (1) 


Άλλες οξυγονούχες οργανικές ενώσεις της παρ. 2 

7 

Μείγμα οξυγονούχων οργανικών ενώσεων της 

2,5% σε βάρος οξυ- 

παρ. 2 (2) 

γόνου χωρίς υπέρ¬ 
βαση των ατομικών 
ορίων που καθορί¬ 
ζονται ανωτέρω για 
κάθε συστατικό 


1) Πρέπει να προστίθενται και σταθεροποιητές. 

2) Επιτρέπεται η ύπαρξη ακετόνης μέχρι ποσοστού 0,8% κ.ο. όταν 
ανευρίσκεται ως παραπροϊόν της παρασκευής ορισμένων οξυγονούχων 
ενώσεων. 


3) Επιτρέπεται η προσθήκη και άλλων συστατικών εκτός αυτών που 
αναφέρονται στην παρ. 2, εφ’ όσον χρησιμοποιούνται ως πρόσθετα, σε 
ποσοστό % μέχρι 0,5% κ.ο. 

4. Τα μείγματα βενζίνης και οξυγονούχων οργανικών ενώσεων θα 
πρέπει να είναι σύμφωνα και να πληρούν τους όρους των αποφάσεων του 
ΑΧΣ για τα διάφορα είδη βενζινών, ήτοι 51ΙΡΕΒ και ΚΟΙΝΗ με μόλυ¬ 
βδο και βενζίνη χωρίς μόλυβδο. 

5. ΜΕΘΟΔΟΙ ΕΞΕΤΑΣΗΣ: Η εξέταση των μειγμάτων καυσίμων 
για τον ποιοτικό και ποσοτικό προσδιορισμό των οξυγονούχων οργανι¬ 
κών ενώσεων που περιέχονται στο μείγμα γίνεται με τη μέθοδο ΠΙΝ 
-51 413, σε αεριοχρωματογράφο με σύστημα αλλαγής στηλών 
(ΟΟΚυΜΝΕ ΟΗΑΝΟΕ ΤΕΟΗΝΚ^υΕ). 

ΑΡΘΡΟ 4 

ΚΥΡΩΣΕΙΣ 

* 

1. Οι παραβάτες της παρούσης απόφασης τιμωρούνται μετά από 
απόφαση του αρμοδίου Νομάρχη, που εκδίδεται μετά από εισήγηση της 
αρμόδιας Χημικής Υπηρεσίας, με πρόστιμο από 1.000.000 έως 
10.000.000 δραχ. 

2. Σε περίπτωση υποτροπής το πρόστιμο δύναται να αυξηθεί το πολύ 
μέχρι πενταπλασιασμού του. 

ΑΡΘΡΟ 5 

Η ισχύς της απόφασης αυτής αρχίζει από της δημοσίευσής της στην 
Εφημερίδα της Κυβέρνησης. 

Ο Πρόεδρος Ο Γραμματέας 

ΣΤ. Χατζηγιαννακός Χαρ. Χαμαλίδης 

Τα Μέλη 

Ευάγγ. Τσιγαρίδας, Αντ. Δασκαλάκης, Π. Κώττης, , 
Ευάγγ. Συμβώνης, Διον. Φραγκάτος 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή- 
σεως. 

Αθήνα, 8 Νοεμβρίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΓΙΑΝΝΟΣ ΠΑΠΑΝΤΩΝΙΟΥ ΔΗΜ. ΤΣΟΒΟΛΑΣ 

ΒΙΟΜ/ΝΙΑΣ. ΕΝΕΡ 8. ΤΕΧΝΟΛΟΓΙΑΣ 

ΑΝ. ΠΕΠΟΝΗΣ 

- 4 - 

Αριθ. 20115/5333/88 (2) 

Όροι εισαγωγής πρώτων υλών για παραγωγή οινοπνεύματος εξαγω- 

γικής δραστηριότητας για την τρέχουσα περίοδο 1988-1989. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: , 

1. Τις διατάξεις του Κώδικα των Νόμων «περί φορολογίας του οιν/ 
τος» όπως έχουν τροποποιηθεί, συμπληρωθεί και ισχύουν σήμερα. 

2. Τις διατάξεις της 85/9.7.62 πράξης του Υπουργικού Συμβου¬ 
λίου, που έχει κυρωθεί με τις διατάξεις του άρθρου 1 του Νόμου 4339/ 
1964, σχετικά με την οινοπνευματοποίηση της μέλασσας, που παράγε- 
ται από τα Ελληνικά Ζαχαρουργεία. 

3. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

4. Τις διατάξεις του άρθρου 13 του Α.Ν. 931/1949 «περί τροποποι- 
ήσεως και συμπληρώσεως διατάξεων περί φορολογίας του οιν/τος». 

5. Τις διατάξεις του άρθρου 43 παράγραφος 5 εδάφιο δ του Νόμου 
1737/1987 (ΦΕΚ 161/9.9.87 τ.Α'), με τις οποίες προβλέπεται η έκ¬ 
δοση Υπουργικών Αποφάσεων για την εισαγωγή πρώτων υλών για πα¬ 
ραγωγή οινοπνεύματος εξαγωγικής δραστηριότητας. 

6. Τις διατάξεις του Νόμου 301/1976 «περί της στην Εφημερίδα 
της Κυβέρνησης δημοσιευομένης ύλης κ.λπ.». 

7. Το 8410/6.9.1988 τηλετύπημα της Ελληνικής Βιομηχανίας 
Ζάχαρης, στο οποίο αναφέρεται, ότι η Ελληνική Βιομηχανία Ζάχαρης 
δεν έχει την δυνατότητα να διαθέσει μέλασσα για το 1988-1989 περισ¬ 
σότερη από 45.000 τόννους, λόγω μειωμένης παραγωγής των ζαχα¬ 
ροτεύτλων. 

8. Την απόφασή μας 11780/3193/17.6.1988 «όροι εισαγωγής 
πρώτων υλών για παραγωγή οινοπνεύματος εξαγωγικής δραστηριότη¬ 
τας». 

9. Τις παραγράφους 4, 5 και 6 της αριθμ. 23115/5904/1987 

Κοινής Απόφασης των Υπουργών Εθνικής Οικονομίας, Οικονομικών 
και Εμπορίου με την οποία εγκρίθηκε η εισαγωγή πρώτων υλών σε πο¬ 
σότητα τέτοια που από την κατεργασία τους να παραχθοϋν 5.000 τόν- 
νοι ανύδρου οινοπνεύματος για εξαγωγική δραστηριότητα. 

10. Τα τηλετυπήματα και αιτήσεις των παρακάτω οινοπνευματο- 
ποιών Β' κατηγορίας με τα οποία ζητούν να εισάγουν πρώτες ύλες, για 
παραγωγή των πιο κάτω ποσοτήτων οινοπνεύματος εξαγωγικής δρα¬ 
στηριότητας. για την τρέχουσα περίοδο 1988-1989. 

α) Την από 20.10.1988 αίτηση του Στ. Χατζηδήμα που ζητάει να 
εισάγει πρώτες ύλες για παραγωγή 2.000 τόννων άνυδρου οινοπνεύμα¬ 
τος. 

β) Το από 31.10.198 τηλετύπημα των οινοπνευματοποιιών ΕΡ- 
Κ1ΔΑ Α.Ε. και ΘΕΣΣΑΛΙΚΗΣ ΟΙΝΟΠΝΕΥΜΑΤΙΚΗΣ με το οποίο 
ζητούν να εισάγουν πρώτες ύλες από την ΚΥΠΡΟ, για παραγωγή 500 
τόννων άνυδρου οινοπνεύματος για την ΕΡΚΙΔΑ Α.Ε. και 700 τόννων , 
για την ΘΕΣΣΑΛΙΚΗ Βόλου. 

γ) Τό από 31.10.1988 τηλετύπημα του Β.Γ. Σπηλιόπουλου που ζη- 
. τάει να εισάγει πρώτες ύλες για παραγωγή 800 τόννων άνυδρου οινο¬ 
πνεύματος. 

11. Το γεγονός ότι κανένα άλλο οινοπνευματοποιείο δεν εκδήλωσε 
ενδιαφέρον για εισαγωγή πρώτων υλών προς παραγωγή οινοπνεύματος 
εξαγωγικής δραστηριότητας, από την ποσότητα των 5.000 τόννων που 
έχουν εγκριθεί με την Κ.Υ.Α. 23115/5904/1987, αποφασίζουμε: 

1. Εγκρίνουμε την εισαγωγή μέλασσας, φλεγμάτων ή αποσταγμά¬ 
των γενικά, από τα οινοπνευματοποιία Β' κατηγορίας, ΕΡΚΙΔΑ Α.Ε. 
Μέγαρα. Θεσσαλική Οινοπνευματική Βόλου, Β.Γ. Σπηλιόπουλος Πά¬ 
τρα και Στ. Χατζηδήμας Λάρισα, από τις οποίες πρώτες ύλες θα παρα- 
χθούν οι πιο πάνω αναφερόμενες ποσότητες άνυδρου οινοπνεύματος πέ¬ 
ραν των ποσοτήτων που έχουν εγκριθεί με την απόφασή μας 11780/ 
3193/17.6.1988. 

Τόννοι άνυδρου οιν/ματος 


α) ΕΡΚΙΔΑ Α.Ε. Μέγαρα 

300 

β) ΘΕΣΣΑΛΙΚΗ ΒΟΛΟΥ 

500 

γ) Β.Γ. Σπηλιόπουλος 

600 

δ) Στ. Χατζηδήμας 

1000 

Σύνολο 

2400 


2. Η εισαγωγή και κατεργασία των πρώτων υλών, που επιτρέπεται 
να εισάγουν οι οινοπνευματοποιοί Β' κατηγορίας, για την παρασκευή 
των ποσοτήτων άνυδρου οινοπνεύματος που αναφέρονται στην πιο πάνω 
παράγραφο, θα πρέπει να έχει τελειώσει μέχρι την 31.8.1989. 

3. Κατά τα άλλα ισχύουν οι όροι που προβλέπονται από την απόφασή 
μας 11780/3193/17.6.1988. 

4'. Η απόφαση αυτή, που η ισχύς της αρχίζει από την ημερομηνία της 
υπογραφής της, να δημοσιευθεί στην Εφημερίδα της Κυβερνήσεως. 

Αθήνα, 2 Νοεμβρίου 1988 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 

-♦— 

Αριθ. 17864 ’ . (3) 

Παράταση ισχύος της από 25.9.84 Σ.Σ.Ε. του πάσηςφύσεως προσωπι¬ 
κού του Οργανισμού Κεντρικής Λαχαναγοράς Αθηνών (ΟΚΛΑ) με¬ 
λών του σωματείου «Σύνδεσμος Υπαλληλικού και Εργατοτεχνικού 

Προσωπικού ΟΚΛΑ». 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 4 του Ν. 3239/55. 

2. Την υπ’ αριθμ. 96944/87 (ΦΕΚ 551/Β/20.10.87) απόφαση 
του Υπουργού Εργασίας (Μεταβίβαση αρμοδιοτήτων του Υπουργού 
Εργασίας και εξουσία υπογραφής στους Γενικό Γραμματέα, κ.λπ.). 

3. Την σχετική καταγγελία από 14.3.88 του συνδέσμου υπαλληλι¬ 
κού και εργατοτεχνικού προσωπικού ΟΚΛΑ που επιδόθηκε στο Υπουρ¬ 
γείο Εργασίας με το υπ’ αρ. 12375/14.3.88. 

4. Την σχετική γνωμοδότηση της Ολομέλειας του Ανωτάτου Συμ¬ 
βουλίου Εργασίας, κατά την συνεδρίαση της 3.11.88, αποφασί¬ 
ζουμε: 

Αναστέλλουμε μέχρι 14 Μαΐου 1989 την επέλευση των εννόμων 
αποτελεσμάτων της καταγγελίας της από 25.9.84 Σ.Σ.Ε. του πάσης 
φύσεως Προσωπικού του Οργανισμού Κεντρικής Λαχαναγοράς Αθη¬ 
νών (ΟΚΛΑ) μελών του σωματείου «Σύνδεσμος Υπαλληλικού και Ερ- 


γατοτεχνικού Προσ/κού ΟΚΛΑ». 

Η απόφαση να δημοσιευθεί στην Εφημερίδα της Κυβερνήσεως, σύμ¬ 
φωνα με τις διατάξεις της παρ. 3 του άρθρου 4 του Ν. 3239/55. 

Αθήνα, 7 Νοεμβρίου 1988 

Ο Γενικός Γραμματέας 
ΠΕΤΡΟΣ ΜΩΡΑΛΗΣ 

- ♦ - 

Αριθ. 17866 (4) 

Παράταση ισχύος της από 8.12.82 Σ.Σ.Ε. του Προσωπικού (Τμήμα¬ 
τος Σιδηροδρομικής Εκμεταλλεύσεως) της Διεθνούς Εταιρείας Κλι- 
ναμάξων και Τουρισμού Α.Ε. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 4 του Ν. 3239/55. 

2. Την υπ’ αριθμ. 96944/87 (ΦΕΚ 551/Β/20.10.87) απόφαση 
του Υπουργού Εργασίας (Μεταβίβαση αρμοδιοτήτων του Υπουργού 
Εργασίας και εξουσία υπογραφής στους Γενικό Γραμματέα, κ.λπ.). 

• 3. Την σχετική καταγγελία από 16.9.88 του συνδέσμου Προσωπι¬ 
κού Εκμεταλλεύσεως Κλιναμαξών και Κλινοθέσεων ΟΣΕ. 

4. Την σχετική γνωμοδότηση της Ολομέλειας του Ανωτάτου Συμ¬ 
βουλίου Εργασίας, κατά την συνεδρίαση της 3.11.88, αποφασί¬ 
ζουμε: ' 

Αναστέλλουμε μέχρι 16 Μαΐου 1989 την επέλευση των εννόμων 
αποτελεσμάτων της καταγγελίας της από 8.12.82 Σ.Σ.Ε. του Προσω¬ 
πικού (Τμήματος Σιδηροδρομικής Εκμεταλλεύσεως) της Διεθνούς 
Εταιρείας Κλιναμάξων και Τουρισμού Α.Ε. 

Η απόφαση να δημοσιευθεί στην Εφημερίδα της Κυβερνήσεως, σύμ¬ 
φωνα με τις διατάξεις της παρ. 3 του άρθρου 4 του Ν. 3239/55. 

Αθήνα, 7 Νοεμβρίου 1988 
Ο Γενικός Γραμματέας 
ΠΕΤΡΟΣ ΜΩΡΑΛΗΣ 

- ♦ - 

Αριθ. 17865 (5) 

Παράταση ισχύος της από 29-5.84 Σ.Σ.Ε. των εργατοϋπαλλήλων με 
σχέση ιδιωτικού δικαίου του Υπουργείου Δημοσίων Έργων και των 
υπ’ αυτού εξηρτημένων Ν.Π.Δ.Δ. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 4 του Ν. 3239/55. 

2. Την υπ’ αριθ. 96944/87 (ΦΕΚ 551/Β /20.10.87) απόφαση 
του Υπουργού Εργασίας «μεταβίβαση αρμοδιοτήτων του Υπουργού Ερ¬ 
γασίας και εξουσία υπογραφής στους Γενικό Γραμματέα κ.λπ.» (ΦΕΚ 
551/Β-/20.10.87). 

3. Τη σχετική καταγγελία από 15.3.88 του Πανελλήνιου Συλλόγου 
Εργατοϋπαλλήλων Υπουργείου Δημοσίων Έργων με σχέση ιδιωτικού 
δικαίου που επιδόθηκε στο Υπουργείο Εργασίας με το αριθ. 12422/ 
15.3.88. 

Τη σχετική γνωμοδότηση της Ολομέλειας του Ανωτάτου Συμβου¬ 
λίου Εργασίας κατά τη συνεδρίαση της 3.11.88, αποφασίζουμε: 

Αναστέλλουμε μέχρι 15 Μαΐου 1989 την επέλευση των εννόμων 
αποτελεσμάτων της καταγγελίας της,από 29.5.84 Σ.Σ.Ε. των εργα¬ 
τοϋπαλλήλων με σχέση ιδιωτικού δικαίου του Υπουργείου Δημοσίων 
Έργων και των υπ' αυτού εξηρτημένων Ν.Π.Δ.Δ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Νοεμβρίου 1988 
Ο Γενικός Γραμματέας 
ΠΕΤΡΟΣ ΜΩΡΑΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Α6/9174 (6) 

Τροποποίηση απόφασης Α6/13 70/87 για την ταινία γνησιότητας 
Φαρμ/κών Ιδ/σμάτων και σκευασμάτων που κυκλοφορούν στην Ελ¬ 
λάδα. 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 


. Έχοντας υπόψη: 

]. Τις διατάξεις: 

α) Του άρθρου· 19 παρ. 5 του Ν.Δ. 96/73, όπως αντϊκαταστάθηκε 
με το άρθρο 33 παρ. 3 του Ν. 1316/83. 

β) Το άρθρο 3 του Ν. 1316/83, όπως συμπληρώθηκε με το άρθρο 
24 της παρ. 2 του Ν. 1579/85. 

2. Την απόφασή μας αριθ. Α6/1370/87 περί της ταινίας γνησιότη¬ 
τας για τα φαρμ/κά ιδ/σματα και σκευάσματα που κυκλοφορούν στην 
Ελλάδα. 

3. Την πρόταση του Δ.Σ./Ε.Ο.Φ. αριθ. 0761/28.9.88, αποφασί¬ 
ζουμε: 

Τροποποιούμε την απόφασή μας Α6/1370/87 «περί ταινίας γνησιό¬ 
τητας για τα φαρμ/κά ιδ/σματα ή σκευάσματα που κυκλοφορούν στην 
Ελλάδα» και αντικαθιστούμε το εδάφιο α' της παρ. 6 αυτής ως εξής: 

- Να επικολλούν την ταινία γνησιότητας στην εξωτερική συσκευασία 
των προϊόντων τους και ν’ αναγράφουν σ’ αυτή συντετμημένα με ευανά¬ 
γνωστα στοιχεία την ονομασία, τη μορφή και την περιεκτικότητα, εάν 
υπάρχουν περισσότερες, και τον κωδικό αριθμό του προϊόντος που δίδε¬ 
ται από-τον ΕΟΦ. 

Ειδικά για τα προϊόντα που εισάγονται και διατίθενται με τη διαδικα¬ 
σία του άρθρου 29 του Ν. 1316/83 θ’ αναγράφεται στην ταινία, αντί 
των παραπάνω στοιχείων, η ονομασία του φαρμάκου, ο αριθμός έγκρι¬ 
σης του ΕΟΦ και η τιμή πωλήσεως που καθορίστηκε με την έγκριση 
αυτή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Οκτωβρίου 1988 


Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 

-♦- 

Αριθ. 105/2125 . (7) 

Αύξηση συντάξεων του Επικουρικού Ταμείου Εργατοϋπαλλήλων 
Μετάλλου. 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του Ν.Δ. 4577/66 «περί 
τροποποιήσεως και συμπληρώσεως της νομοθεσίας περί Κοινωνικών 
Ασφαλίσεων και ετέρων τινών διατάξεων». 

2. Τις διατάξεις των άρθρων 23, 24, 26 και 27 του Ν. 1558/85 
«Κυβέρνηση και Κυβερνητικά Όργανα» (ΦΕΚ 137/τ.Α'/26.7.85). 

3. Την 471/88 κοινή απόφαση του Πρωθυπουργού και του Υπουρ¬ 
γού Υγείας, Πρόνοιας και Κοινωνικών Ασφαλίσεων (ΦΕΚ 463/τ.Β'/ 
7.7.88). 

4. Τις διατάξεις του άρθρου 7 του Ν. 1275/82 (ΦΕΚ 100/Α’/82). 

5. Την από 10.10.88 απόφαση του Δ.Σ. του Επικουρικού Ταμείου 
Εργατοϋπαλλήλων Μετάλλου, αποφασίζουμε: 

1. Οι καταβαλλόμενες από το Επικουρικό Ταμείο Εργατοϋπαλλή¬ 
λων Μετάλλου συντάξεις, στους συνταξιούχους που το συνταξιοδοτικό 
τους δικαίωμα εμπίπτει στο μέχρι 31.12.87 χρονικό διάστημα, αυξά¬ 
νονται από 1.10.88 ως εξής: 

α) Λόγω γήρατος και αναπηρίας, κατά 1.800 δρχ. 

β) Λόγω θανάτου, κατά 2.000 δρχ. 

2. Επίσης από την ίδια παραπάνω ημερομηνία, το κατώτατο όριο 
των χορηγουμένων από το Ταμείο συντάξεων, λόγω γήρατος και ανα¬ 
πηρίας ορίζεται σε 22.350 δρχ., λόγω θανάτου δε σε 19.800 δρχ. ανε¬ 
ξάρτητα από το χρόνο συνταξιοδότησης και στις δύο παραπάνω περι¬ 
πτώσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Νοεμβρίου 1988 

Ο ΥΦΥΠΟΥΡΓΟΣ 

Ν. ΡΙΖΟΓΙΑΝΝΗΣ 


Αριθ. ΥΠΠΟ/ΔΙΟΙΚ/Β/45312 (8) 

Διαπίστωση της ανάγκης πρόσληψης καθαριστριών και οδηγών σκηνής 
στο ΚΘΒΕ. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Κεφ. Β' του Ν. 993/79, όπως τροποποιήθηκε 
και συμπληρώθηκε από το άρθρο 9 του Ν. 1476/84 και το άρθρο 14 
του Ν. 1735/87. 

2. Τις Δ1ΠΙΔ/Φ.40/241 /9207/10.11.87 και ΔΙΠΙΔ/Φ.40/64/ 
7425/5.8.88 εγκυκλίους του Υπουργείου Προεδρίας της Κυβέρνη¬ 
σης. 

3. Τη 1914/25.10.88 Πράξη του Προέδρου του Διοικητικού Συμ¬ 
βουλίου του Κρατικού Θεάτρου Βορείου Ελλάδος, αποφασίζουμε: 

Διαπιστώνουμε την απρόβλεπτη και επείγουσα ανάγκη πρόσληψης 
από το Κρατικό Θέατρο Βορείου Ελλάδος τριών (3) Καθαριστριών και 
δύο (2) οδηγών σκηνής με σύμβαση εργασίας ιδιωτικού δικαίου ορισμέ¬ 
νου χρόνου, για χρονικό διάστημα οκτώ (8) μηνών, σύμφωνα με τις δια¬ 
τάξεις του Κεφ. Β' του Ν. 993/79, όπως τροποποιήθηκε και συμπλη¬ 
ρώθηκε από το άρθρο 9 του Ν. 1476/84 και το άρθρο 14 του Ν. 
1735/87, προκειμένου να αντιμετωπισθούν απρόβλεπτες και επείγου¬ 
σες ανάγκες του θεάτρου αυτού, που δημιουργήθηκαν ύστερα από την 
παραίτηση προσωπικού και τη δημιουργία σκηνής περιοδείας, και να 
αποτραπεί ο κίνδυνος ματαίωσης των προγραμματισμένων κατά τη θε¬ 
ατρική περίοδο 1988-89 παραστάσεων, συνέπεια της οποίας θα ήταν η 
πρόκληση οικονομικής ζημιάς στο Κ.Θ.Β.Ε. 

Οι ανωτέρω υπάγονται στην ασφάλιση του ΙΚΑ και οι όροι αμοιβής 
και εργασίας τους καθορίζονται από τις διατάξεις του Ν.Δ. 1198/72, 
τις ισχύουσες οικείες συλλογικές συμβάσεις και τις διατάξεις της εργατι¬ 
κής νομοθεσίας. 

Η δαπάνη για τη μισθοδοσία αυτών βαρύνει τον προϋπολογισμό του 
Κρατικού Θεάτρου Βορείου Ελλάδος. 

Μετά τη λήξη του χρόνου απασχόλησης το παραπάνω προσωπικό θα 
απολυθεί αυτοδίκαια, σύμφωνα με το άρθρο 9 παρ. 2 του Ν. 1476/84. 
Οποιαδήποτε παράταση της αρχικής τους σύμβασης ή ανανέωση με τη 
σύναψη νέας σύμβασης πέραν του οκταμήνου από την αρχική πρόσ¬ 
ληψη, προκειμένου να καλυφθεί η ίδια απρόβλεπτη και επείγουσα ανά¬ 
γκη, απαγορεύεται. 

Η πρόσληψη του πιο πάνω προσωπικού επιβάλλεται, επειδή δεν είναι 
δυνατή η αντιμετώπιση της ανάγκης που προαναφέρθηκε, με το υφιστά¬ 
μενο, στο Θέατρο, μόνιμο ή με σύμβαση εργασίας ιδιωτικού δικαίου 
προσωπικό ή με απόσπαση από άλλη Υπηρεσία του Υπουργείου Πολιτι¬ 
σμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Νοεμβρίου 1988 

Η ΥΠΟΥΡΓΟΣ 

ΜΕΛΙΝΑ ΜΕΡΚΟΥΡΗ 
-♦- 

Αριθ. Δ16γ/013/772/Γ (9) 

Πρόσληψη προσωπικού για κάλυψη απρόβλεπτων και επειγουσών ανα¬ 
γκών στο ΤΕΕ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Κεφ. Β' του Ν. 993/79 (άρθρα 3-8) αναφορικά 
με την πρόσληψη προσωπικού με σύμβαση ορισμένου χρόνου για κά¬ 
λυψη απρόβλεπτων και επειγουσών υπηρεσιακών αναγκών και ιδιαί¬ 
τερα τις διατάξεις του άρθρου 5 του νόμου αυτού σε ό,τι αφορά τη διαδι¬ 
κασία πρόσληψης του προσωπικού. 

2. Τις διατάξεις του άρθρου 9 του Ν. 1476/84 και τις όμοιες του άρ¬ 
θρου 14 του Ν. 1735/87, που τροποποιήθηκε ή συμπληρώθηκε το 
Κεφ. Β’ του Ν. 993/79. 

3. Το αριθ, Δ16γ/9/833/Γ/28.9.88 έγγραφό μας σχετικά με 
πρόσληψη δύο κλητήρων και δύο βιβλιοθηκονόμων του ΤΕΕ, αποφασί¬ 
ζουμε: 

Διαπιστώνουμε το απρόβλεπτο και επείγον της ανάγκης για πρόσ¬ 
ληψη από το Τεχνικό Επιμελητήριο της Ελλάδος (ΤΕΕ), δύο (2) κλητή¬ 
ρων και δύο (2) βιβλιοθηκονόμων με σύμβαση εργασίας ιδιωτικού δι¬ 
καίου και με διάρκεια απασχόλησης οκτώ (8) μηνών. 

Το γεγονός που προκαλεί την ανάγκη της πρόσληψης του παραπάνω 
προσωπικού είναι: 

α) Ότι το ΤΕΕ διοργανώνει συνέδρια, σεμινάρια, ημερίδες κ.λπ. εκ¬ 
δηλώσεις που απαιτούν φωτοαντιγράφηση πληθώρας εισηγήσεων, ομι¬ 
λιών κ.λπ., εργασία που εκτελούν οι υπάλληλοι κλητήρες του, των 
οποίων ο αριθμός είναι πολύ περιορισμένος (από τις εννέα (9) οργανικές 
θέσεις κλάδου ΤΕ1 Κλητήρων κατέχεται σήμερα μόνο η μία (1), ενώ η 
σχέση εργασίας των δύο (2) κλητήρων που έχουν προσληφθεί για την 
κάλυψη απρόβλεπτων και - επειγουσών αναγκών λήγει την 

13.11.88) . 

β) Ότι το ΤΕΕ συλλέγει στατιστικά στοιχεία σε σχέση με το Τεχνικό 
δυναμικό, την τεχνική, επιστημονική κατασκευαστική και σχετική βιο¬ 
μηχανική δραστηριότητα, τα τεχνικά υλικά, τον εξοπλισμό και τεχνολο¬ 
γία, καταρτίζει στατιστικές και παρέχει σχετικές πληροφορίες προς τις 
αρμόδιες αρχές ή άλλους φορείς και ότι η εργασία αυτή γίνέται από τη 
Μονάδα Τεκμηρίωσης και η οποία δεν είναι επαρκώς στελεχωμένη 
(υπηρετούν δύο (2) βιβλιοθηκονόμοι που κατέχουν προσωρινές οργανι¬ 
κές θέσεις και ένας (1) με. σύμβαση οκτώ (8) μηνών για την κάλυψη 
απρόβλεπτων αναγκών που πρέπει να αποχωρήσει την 31.10.88). 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 7 Νοεμβρίου 1988 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

-♦- 

Αριθ. οικ./3813/ΤΣΕΠ 32 (10)- 

Σύσταση Τομέων Αποκατάστασης Σεισμοπλήκτων (Τ.Α.Σ.) Νομών 
Ηλείας και Ζακύνθου. 

Ο ΥΠΟΥΡΓΟΣ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 867/1979 «περί κυρώσεων τροποποιήσεως 
και συμπληρώσεως της από 28.7.78 Π.Ν.Π. «περί αποκαταστάσεως 
ζημιών εκ των σεισμών 1978 εις περιοχή Βορείου Ελλάδος κ.λπ.». 

2. Τις διατάξεις του Ν. 1190/81 «περί κυρώσεως πράξεως Νομοθε¬ 
τικού Περιεχομένου του Προέδρου της Δημοκρατίας «περί αποκαταστά¬ 
σεως ζημιών εκ των σεισμών 1981» και ειδικώτερα την παρ. 1 του άρ¬ 
θρου 1 της πράξεως, την παρ. 5 του άρθρου δεύτερου του Νομού και το 
άρθρο πέμπτο του Νόμου. 

3. Την αριθμ. ΕΔ2α/01/25/Φ.2.2.1/23.3.82 Εγκ. απόφασή μας 
«περί μεταβιβάσεως αρμοδιοτήτων των οργανικών θέσεων και βαθμών 
της Κεντρικής Υπηρεσίας του Υπουργείου Δημοσίων Έργων που κα- 
ταργήθηκαν με το Ν. 1232/82, στον Γενικό Γραμματέα και στους 
ανωτέρους υπαλλήλους. 

4. Την αριθμ. ΕΔ2α/01/78/Φ.2.2.1/14.8.85 απόφασή μας «με¬ 
ταβίβαση αρμοδιοτήτων Υπουργού Περιβάλλοντος, Χωροταξίας και 
Δημοσίων Έργων στο Γενικό Γραμματέα και τους προϊσταμένους των 
Δ/νσεων και τμημάτων της Κεντρικής Υπηρεσίας της Γ ενικής Γ ραμμα- 
τείας Δημοσίων Έργων του Υ.ΠΕ.ΧΩ.ΔΕ. 

5. Την αριθμ. οικ/2094/31.5.88 (ΦΕΚ 322/Β/31.5.88) από¬ 
φασή μας «περί αναδιοργάνωσης Υπηρεσιών της Υ.Α.Σ. 

6. Την αριθ. 101/1.11.88 Πράξη του Υπουργικού Συμβουλίου «για 
την αποκατάσταση των ζημιών από τους σεισμούς της 16ης Οκτωβρίου 
1988 σε περιοχές των Νομών Ηλείας και Ζακύνθου (ΦΕΚ 242/Α/ 

3.11.88) . ' 

7. Την επιτακτική ανάγκη ταχείας εκτέλεσης των εργασιών αποκα¬ 
τάστασης των ζημιών από τον σεισμό του Οκτωβρίου 1988 στους Νο¬ 
μούς Ηλείας και Ζακύνθου, αποφασίζουμε: 

1. Το έργο της αποκατάστασης των ζημιών από τους σεισμούς του 
Οκτωβρίου 1988 στους Νομούς Ηλείας και Ζακύνθου ανατίθεται στις 
Δ/νσεις Τεχνικών Υπηρεσιών των Νομών Ηλείας και Ζακύνθου και 
πραγματοποιείται από τους Τομείς Αποκατάστασης Σεισμοπλήκτων 
(ΤΑΣ) με τις οδηγίες και τον άμεσο έλεγχο των καθ’ ύλην αρμοδίων 
Υπηρεσιών της Υ.Α.Σ. 

2. Στη Δ/νση Τεχνικών Υπηρεσιών Νομού Ηλείας συνιστάται Το¬ 
μέας Αποκατάστασης Σεισμοπλήκτων (Τ.Α.Σ.) με έδρα το Βαρθολομιό 
με αρμοδιότητες στη σεισμόπληκτη περιοχή, τα όρια της οποίας καθορί¬ 
στηκαν με την αριθμ. 101/1.11.88 πράξη του Υπουργικού Συμβου¬ 
λίου (ΦΕΚ 242/Α/3.11.88). 

3. Στη Δ/νση Τεχνικών Υπηρεσιών Νομού Ζακύνθου συνιστάται Το¬ 
μέας Αποκατάστασης Σεισμοπλήκτων (Τ.Α.Σ.) με αρμοδιότητες στη 
σεισμόπληκτη περιοχή, τα όρια της οποίας καθορίστηκαν με την αριθ. 
πράξη του Υπουργικού Συμβουλίου. 

4. Διάρθρωση Τ.Α.Σ. 

Τους Τομείς Αποκατάστασης Σεισμοπλήκτων (Τ.Α.Σ.) απαρτίζουν 
τα παρακάτω Γραφεία: 


/ 

α. Γραφείο Διοικητικό και Γραμματείας. 

β. Γραφείο Μελετών Επισκευών και Ελέγχου Δανείων. 

γ. Γραφείο Πολεοδομίας. 

δ. Γραφείο Κατασκευών και Ελέγχου ποιότητας της κατασκευής. 

5. Αρμοδιότητες Τ.Α.Σ. 

Η αρμοδιότητα Τομέων Αποκατάστασης Σεισμοπλήκτων ανάγεται 
στα ακόλουθα θέματα κατανεμόμενα μεταξύ των γραφείων τους ως 

εξής: 

I. Γραφείο Διοικητικό και Γραμματείας. 

Στην αρμοδιότητα του Γ ραφείου ανήκουν τα διοικητικά, οικονομικά 
και γραμματειακά θέματα του τομέα. 

II. Γραφείο Μελετών Επισκευών και Ελέγχου Δανείων, 

Στην αρμοδιότητα του Γραφείου ανήκουν: Ο έλεγχος των στατικών 
και αντισεισμικών μελετών των επισκευών των βλαβέντων κτιρίων. 

Οι πάσης φύσεως τεχνικοοικονομικές διαδικασίες για την χορήγηση 
αδειών επισκευής, η έγκριση δανείων επισκευών και ανακατασκευών, η 
παρακολούθηση της απορρόφησης δάνειών και η τήρηση στατιστικών 
στοιχείων. Η συγκέντρωση στοιχείων για την εκπόνηση τεχνικοοικονο- 
μικών μελετών για βλαβέντα ή καταστραφέντα δημόσια κτίρια καί 
λοιπά δημόσια έργα. 

Η σύνταξη τεχνικοοικονομικών μελετών μικρού αντικειμένου για τις 
παραπάνω κατηγορίες δημοσίων έργων, εφ’ όσον η χρηματοδότηση γί¬ 
νεται από το πρόγραμμα κατάστασης σεισμοπλήκτων του Υ.ΠΕ.¬ 
ΧΩ.ΔΕ. 

III. Γραφείο Πολεοδομίας. 

Στην αρμοδιότητα του Γραφείου ανήκουν: η έκδοση οικοδομικών 
αδειών και η εφαρμογή πολεοδομικών διατάξεων για την ανακατα- 
σκευή των κτιρίων που κρίθηκαν κατεδαφιστέα ή υπέρμετρης δαπάνης 
επισκευής λόγω βλαβών από το σεισμό. 

IV. Γραφείο Κατασκευών και ελέγχου ποιότητας της κατα¬ 
σκευής. 

Στην αρμοδιότητα του Γραφείου ανήκουν: η εποπτεία και ο έλεγχος 
των εργασιών επισκευής ή ανακατασκευής των φερόντων στοιχείων και 
τοιχοδομών των ιδιωτικών κτιρίων, η χορήγηση βεβαιώσεων προόδου 
εργασιών για την δανειοδότηση, την επίβλεψη βελτίωσης, ή εκτέλεσης 
δημοσίων έργων και κτιρίων που χρηματοδοτούνται από το πρόγραμμα 
της αποκατάστασης σεισμοπλήκτων και εφ’ όσον γι’ αυτά δεν υπάρχει 
άλλος φορέας επίβλεψης. 

Ο έλεγχος της ποιότητας των υλικών κατασκευής στις θέσεις παρα¬ 
γωγής και στο εργοτάξιο, που χρησιμοποιούνται γϊα το πρόγραμμα 
αποκατάστασης των σεισμοπλήκτων, σε συνεργασία με κλιμάκιο του 
Κ.Ε.Δ.Ε. 

1. Στους ΤΑΣ και το Γ ραφείο Αποκατάστασης Σεισμοπλήκτων προΐ- 
στανται: 

Των Τομέων: Τεχνικός υπάλληλος κατηγορίας ΠΕ με βαθμό Α’: 

Του Γραφείου Διοικητικού - Γραμματείας: Διοικητικός υπάλληλος 
κατηγορίας ΠΕ ή ΔΕ με βαθμό Α’ ή Β' 

Του Γραφείου Κατασκευών και Ελέγχου Ποιότητας της Κατα¬ 
σκευής: 

Τεχνικός υπάλληλος κατηγορίας ΠΕ με βαθμό Α' ή Β' 

Του Γραφείου Πολεοδομίας: Τεχνικός υπάλληλος κατηγορίας ΠΕ με 
βαθμό Α' ή Β’. 

2. Από της ισχύος της απόφασης αυτής καταργούνται προηγούμενες 
αποφάσεις ως προς τα σημεία που δεν συμφωνούν με τις ρυθμίσεις της 
παρούσας.· 

Η απόφαση αυτή να δημοσιευθεϊ στην Εφημερίδα της Κυβέρνησης 
(άρθρο 1, παράγρ. 2 της από 26.3.81 Πράξης του Νομοθετικού Περιε¬ 
χομένου που κυρώθηκε με τον Ν. 1190/81). 

Αθήνα, 9 Νοεμβρίου 1988 

Ο ΥΠΟΥΡΓΟΣ - · · 

Ε. ΚΟΥΛΟΥΜΠΗΣ 


7 -♦- 

Αριθ. 18897 

Αντικατάσταση μελών του Διοικητικού Συμβουλίου του ΟΤΕ. 


(Π) 


ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 


Έχοντας υπόψη: 

1. Τις διατάξεις του Ν. 1365/1983 «κοινωνικοποίηση των επιχει¬ 
ρήσεων δημόσιου χαρακτήρα ή κοινής ωφελείας». 

2. Τις διατάξεις του άρθρου 8 παρ. 1 και 2 του Π.Δ. 58/1985 
«δομή, ρόλος και τρόπος διοίκησης και λειτουργίας της κοινωνικοποιη- 

μένης επιχείρησης «Οργανισμός Τηλεποικοινωνιών της Ελλάδος (ΟΤΕ) 
Α.Ε.». 

3. Την αριθ. 18769/24.9.1988 απόφασή μας, περί ορισμού μελών 
στο Δ.Σ. ΟΤΕ (ΦΕΚ 707/26.9.88 τεύχος Β'). 

4; Το πρακτικό της Κεντρικής Εφορευτικής Επιτροπής διεξαγωγής 
εκλογών που έγιναν από 3 έως και 7.10.88 για την ανάδειξη εκπροσώ¬ 
πων των εργαζομένων στα όργανα της κοινωνικοποιημένης επιχείρη¬ 
σης ΟΤΕ. 

5. Την κοινή απόφαση του Πρωθυπουργού και του Υπουργού Εθνι¬ 
κής Οικονομίας Α9211/ΔΙΟΝ ΟΣΕ 1737/3.12.87 «Ανάθεση αρμο¬ 
διοτήτων στους Υπουργούς Εθνικής Οικονομίας», αποφασίζουμε: 

.1. Τροποποιούμε την αριθ. 18769/24.9.88 απόφασή μας και ορί¬ 
ζουμε ως μέλη του Διοικητικού Συμβουλίου του ΟΤΕ τους εξής εκλεγ¬ 
μένους εκπροσώπους των εργαζομένων: 

α. Χριστοφορίδη Χριστόφορο του Θεοδώρου, 
β. Γρεβενίτη Αθανάσιο του Αποστόλου, 
γ. Στρατούλη Δημήτρη του Ιωάννη. 

2. Η θητεία των παραπάνω λήγει μαζί με τη θητεία των υπόλοιπων 
μελών του Διοικητικού Συμβουλίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Νοεμβρίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΓΟΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΙΩΡΓΟΣ ΠΕΤΣΟΣ 

-♦- 

Αριθ. 1423 (12) 

Περί καθορισμού των σωστικών μέσων Ε/Γ και Ε/Γ-Ο/Γ πλοίων 
βραχέων διεθνών πλόων μεταξύ ελληνικών λιμένων και λιμένων 
Αδριατικής καθώς και μεταξύ ελληνικών λιμένων και λιμένα Χάϊφας 
Ισραήλ μέσω Κύπρου. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 7 του Ν. 1045/80 (ΦΕΚ 95Α/80) «περί κυρώσεως 
της υπογραφείσης εις Λονδίνο Διεθνούς Συμβάσεως «περί ασφαλείας 
της ανθρώπινης ζωής εν θαλάσση 1974 «και περί άλλων τινών διατά¬ 
ξεων». 

2. Το άρθρο 2 του Ν. 1159/81 (ΦΕΚ 143Α/81) «περί κυρώσεως 
του υπογραφέντος εις Λονδίνο Πρωτοκόλλου 1978 αφορώντος εις την 
Διεθνή Σύμβασιν» «περί ασφαλείας της ανθρώπινης ζωής εν θαλάσση 
1974 και περί άλλων τινών διατάξεων». 

■ 3. Τις διατάξεις των Κανονισμών 5 του Κεφαλαίου I, 1(δ) του κεφα¬ 
λαίου ΙΙ-1 και 27 του κεφαλαίου III της ΠΑΖΕΘ/74. 

4. Το άρθρο 5 παρ. 4 του Π.Δ·. 256/88 (ΦΕΚ 107Α/88) «περί κα¬ 
νονισμού καταλληλότητας οχηματαγωγών πλοίων». 

5. Τις σχετικές εισηγήσεις της Επιθεώρησης Εμπορικών Πλοίων, 
αποφασίζουμε: 

1. Επειδή οι διατάξεις της ΠΑΖΕΘ/74 παρέχουν την δυνατότητα 
στην Αρχή του Κράτους της σημαίας Ε/Γ πλοίου όπως καθορίζει τα 
σωστικά μέσα τούτου μετά από εκτίμηση μεταξύ άλλων προϋποθέσεων, 
της φύσης και των συνθηκών βραχέος διεθνούς πλου. Επειδή οι πλόες 
μεταξύ λιμένων ελληνικών και Αδριατικής καθώς και οι πλόες μεταξύ 
ελληνικών λιμένων και λιμένος Χάϊφας Ισραήλ μέσω Κύπρου προσο¬ 
μοιάζουν με τους πλόες Μεγάλης Ακτοπλοιΐας, καθορίζουμε ως ακο¬ 
λούθως τα σωστικά μέσα των Ε/Γ και Ε/Γ-Ο/Γ πλοίων που θα εκτε- 
λούν τους παραπάνω πλόες: 

(α) Πλοία που έχουν συντελεστή στεγανής υποδιαίρεσης Γ =50,5 πρέ¬ 
πει να φέρουν: ’ 

(ι) Τουλάχιστον τέσσερις σωσίβιες λέμβους που να παραλαμβάνουν 
•όχι λιγώτερους του 30% του συνολικού αριθμού των επιβαινόντων. 

(ιι) Πνευστές σωσίβιες σχεδίες ριπτομένου τύπου που να καλύπτουν 
το 70% του συνολικού αριθμού των επιβαινόντων και 

(ιιι) Πνευστές σωσίβιες σχεδίες ριπτομένου τύπου ως επικάλυψη για 
το 10% του συνολικού αριθμού των επιβαινόντων. 

(β) Πλοία που έχουν συντελεστή στεγανής υποδιαίρεσης Ε>0,5 πρέ¬ 
πει να φέρουν: 

(ι) Τουλάχιστον τέσσερις σωσίβιες λέμβους που να παραλαμβάνουν 
όχι λιγώτερους του 50% του αριθμού των επιβαινόντων. 

(ιι) Πνευστές σωσίβιες σχεδίες καθαιρουμένου τύπου που να καλύ¬ 
πτουν όχι λιγώτερους του 30% του συνολικού αριθμού των επιβαινό- 
ντων. 


(ιιι) Πνευστές σωσίβιες σχεδίες ριπτομένου τύπου που να καλύπτουν 
το 20% του συνολικού αριθμού των επιβαινόντων και 

(ιν) Πνευστές σωσίβιες σχεδίες ριπτομένου τύπου ως επικάλυψη για 
το 10% του συνολικού αριθμού των επιβαινόντων. 

2. Παρέχεται η δυνατότητα αποδοχής αριθμού σωσιβίων λέμβων, 
μικρότερου των τεσσάρων, εφόσον το σύνολο των επιβαινόντων καλύ¬ 
πτεται από αυτές. 

Σε καμμία περίπτωση όμως ο αριθμός των σωσιβίων λέμβων δεν θα 
είναι μικρότερος των δύο. 

3. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Πειραιάς, 7 Νοεμβρίου 1988 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

-♦- 

Αριθ. Μ2121 (13) 

Τροποποίηση - Συμπλήρωση του Κανονισμού Εκπαίδευσης των Ανώ¬ 
τερων Δημόσιων Σχολών Εμπορικού Ναυτικού. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρου 49 παρ. 4 του Ν. 576/77 (ΦΕΚ 102Α/ 
77) «Περί Οργανώσεως και Διοικήσεως της Μέσης και Ανώτερης Τε¬ 
χνικής και Επαγγελματικής Εκπαίδευσης». 

β) Την αριθ. Μ. 2121.1/1/88/19.9.1988 Απόφαση ΥΕΝ «για την 
κύρωση του Κανονισμού Εκπαίδευσης των Ανωτέρων Δημοσίων Σχο¬ 
λών Εμπορικού Ναυτικού». 

γ) Την κατά το άρθρο 68 του Ν.Δ. 187/73 (ΦΕΚ 261Α/73) «Περί 
κώδικος Δημοσίου Ναυτικού Δικαίου» γνωμοδότηση του Συμβουλίου 
των Δημόσιων Σχολών Εμπορικού Ναυτικού που εκφράστηκε με την 
αριθ. 20/9.11.88 γνώμη του, αποφασίζουμε: 

Τροποποιούμε και συμπληρώνουμε τον Κανονισμό Εκπαίδευσης των 
Ανώτερων Δημόσιων Σχολών Εμπορικού Ναυτικού που κυρώθηκε με 
την αριθ. Μ. 2121.1/1/88/19.9.88 (ΦΕΚ 749Β/88) απόφαση ΥΕΝ 
ως εξής: 

1. Στο άρθρο 26 των μεταβατικών διατάξεων του Κανονισμού Εκ¬ 
παίδευσης των ΑΔΣΕΝ που αφορούν τους εγγεγραμμένους σπουδαστές 
στις Σχολές Εμπορικού Ναυτικού του Κράτους προστίθενται οι παρα¬ 
κάτω παράγραφοι: 

α) Χορηγείται εμβόλιμη εξεταστική περίοδος στους σπουδαστές για 
όσα μαθήματα δεν θεωρούνται επιτυχόντες, μετά την έκδοση των απο¬ 
τελεσμάτων Σεπτεμβρίου 1988. 

Οι εξετάσεις της περιόδου αυτής, θα διενεργηθούν στο πρώτο δεκαή¬ 
μερο του μηνός Δεκεμβρίου 1988 σύμφωνα με το πρόγραμμα που θα 
καταρτισθεί από κάθε Σχολή και τις διατάξεις της αριθμ. 80014/240/ 
86/14.2.86 (ΦΕΚ 153Β/86) Απόφ. ΥΕΝ. 

β) Σπουδαστές της παρ. 2 του παρόντος άρθρου που συγκεντρώνουν 
λιγώτερες από τρεις (3) πιστωτικές μονάδες σε πέντε (5) αθροιστικά 
κατ’ ανώτατο όριο μαθήματα, από επιδόσεις και παρακολούθηση ή 
λόγω μη εγγραφής σ’ αυτά κατά τα προηγούμενα έτη, τα μεταφέρουν 
στο επόμενο έτος. 

Για την επίτευξη προαγωγικού βαθμού τελικής επίδοσης, εξετάζο¬ 
νται στα μαθήματα αυτά κατά τις εξεταστικές περιόδους του παρόντος 
κανονισμού προφορικά και γραπτά. 

Ο μέσος όρος των δύο βαθμολογιών αποτελεί τον τελικό βαθμό επί¬ 
δοσης. 

γ) Για υποβοήθηση των σπουδαστών που έχουν μεταφερόμενα μαθή¬ 
ματα δημιουργούνται απογευματινά φροντιστηριακά τμήματα διδασκα¬ 
λίας κατά την διάρκεια του εκπαιδευτικού έτους 1988-89. 

δ) Σπουδαστές που εντάσσονται στο Β’ έτος σπουδών κατά την εφαρ¬ 
μογή των μεταβατικών διατάξεων διαγράφονται από την Σχολή εφόσον 
παραμείνουν τρεις φορές στάσιμοι στο ίδιο έτος. 

Για την συμπλήρωση της τριετίας δεν λαμβάνονται υπόψη εγγραφές 
προηγουμένων του τρέχοντος εκπαιδευτικών ετών. 

ε) Σπουδαστής που συμπλήρωσε συνολικά έξι (6) έτη φοίτησης στις 
ΑΔΣΕΝ και: 

(ι) δεν περάτωσε επιτυχώς τα μαθήματα του Α’ έτους σπουδών, 
(ιι) δεν παρακολούθησε παντελώς τα μαθήματα του προηγούμενου 
εκπαιδευτικού έτους διαγράφεται οριστικά από τη δύναμη της Σχολής, 
σύμφωνα με την εκάστοτε ισχύουσα διαδικασία. 

στ) Διαγράφονται από τα απουσιολόγια όλων των ΑΔΣΕΝ οι απου¬ 
σίες των σπουδαστών που πραγματοποιήθηκαν μέχρι την 9.11.88 

πλην των απουσιών των σπουδαστών της Σχολής Ασπροπύργου καί Ν. - 
Μηχανιώνας οι οποίοι απουσιάζουν από τα μαθήματα τους μετά την 
23.10.88 ημέρα κατά την οποία εξαγγέλθηκαν δημοσίως οι τροποποι¬ 
ήσεις του κανονισμού ΑΔΣΕΝ με την αριθ. 251600/10-88 απόφαση 
ΥΕΝ με τις οποίες τροποποιήσεις ικανοποιήθηκαν αιτήματά τους που 
τους αφορούν. 

2. Στο άρθρο 20 επέρχεται η ακόλουθη τροποποίηση: Το όριο απου¬ 
σίας στα επαγγελματικά μαθήματα ορίζεται από 8% σε 12% και στα 
υπόλοιπα από 10% σε 14%. 

Ως επαγγελματικά χαρακτηρίζονται τα μαθήματα: 

α) ΑΔΣΕΝ/Πλοιάρχων 

Συνεννόηση 

Ναυτική Τέχνη 

Εφόλκια πρωρατικά 

Ναυτιλία I 

Ναυτιλία II 

Στοιχεία Συνταγματικού και Ναυτικού Δικαίου 

Ναυτικές μηχανές 

Μετεωρολογία 

Ραντάρ 

Ραδιοναυτιλία 

Ναυτικά ηλεκτρ. όργανα 

Ευστάθεια 

Μεταφορά φορτίων 

Στοιχεία ωκεανογραφίας 

Ναυπηγεία 

Τήρηση φυλακής 

ΑΔΣΕΝ/Μηχανικών 
Σχέδιο 

Ηλεκτροτεχνία · 

Στατική-Αντοχή υλικών 
Τεχνική Θερμοδυναμική 
Μηχανική Ρευστών 
Μετάδοση θερμότητας 
Καύαιμα-Λιπαντικά 
Ηλεκτρικές μηχανές 


Ηλεκτρονική 

Στοιχεία Μηχανών 

Σωλην. Δίκτυα-Αντλίες 

Ατμοστρόβιλοι 

Βοηθ. Μηχανήματα πλοίου 

Μηχανές εσωτ. καύσεως 

Ατμοπαραγωγοί 

Συστήματα Αυτόματου Ελέγχου 

Ναυπηγία 

Συστήματα προώσεως 
Ψύξη-Κλιματιαμός 
Ηλεκτρονικοί Υπολογιστές 
Ασκήσεις Μηχανουργείου 

ΑΔΣΕΝ/Ραδιοτηλεγραφητών 
Ηλεκτροτεχνία 
Εργαστ. Ηλεκτροτεχνίας 
Ηλεκτρονική 

Εργαστήριο Ηλεκτρονικής 
Ηλεκτρονικοί Υπολογιστές 
Κλασικά Μέσα Επικοινωνίας 
Ηλεκτρονικές Εφαρμογές I 
Τ ηλέτυπο-Ραδιοτηλέτυπο 
Δορυφορικές Επικοινωνίες 
Ηλεκτρονικές Εφαρμογές 2 
Ναυτικά Ηλεκτρονικά Όργανα 
Συστήματα Αυτόματου Ελέγχου 
Ηλεκτρονικές Εφαρμογές 3 
Εφαρμογές Τηλεπικοιν/κών Συστημάτων 
Λήψη-Εκπομπή . ,. 

Η απόφαση αυτή που η ισχύς της αρχίζει από την κοινοποίηση να δη- 
μοσιευθεί στην Εφημερίδα της Κυβερνήσεως. 

Πειραιάς, 9 Νοεμβρίου 1988' 

' Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

